ექრემ იმამოღლუ

ექრემ იმამოღლუ (; დ. 4 ივნისი, 1970, აქჩააბათი, ტრაპიზონი, თურქეთი) — თურქი პოლიტიკოსი და სტამბოლის მერი. პირველად, 2019 წლის მარტის ადგილობრივ არჩევნებზე აირჩიეს ქალაქის მერად, როგორც „ეროვნული ალიანსის“ კანდიდატი, რომელიც სრპ-ისა და კარგი პარტიის ალიანსია. თუმცა, ამ თანამდებობაზე მხოლოდ 17 აპრილიდან 6 მაისამდე იმუშავა, სანამ არჩევნების შედეგები არ გაუქმდა. ხელახლად მერად 2019 წლის 23 ივნისს, განახლებულ არჩევნებზე აირჩიეს.Istanbul election rerun won by opposition, in blow to Erdogan ქალაქის მერად არჩევამდე იყო სტამბოლის ბეილიქდიუზიუს რაიონის მერი (2014-2019 წლებში), რომელიც ქალაქის დასავლეთით მდებარეობს.

დაპატიმრება
2025 წლის 19 მარტს დააკავა თურქეთის პოლიციამ უკანონო ტენდერების, თაღლითობისა და მექრთამეობის ბრალდებითდაკავებულია სტამბოლის მერი, პრეზიდენტ ერდოანის მეტოქე ექრემ იმამოღლუ. `რადიო თავისუფლება“. 100-ზე მეტ ადამიანთან ერთად.  მას ასევე ბრალი დასდეს ქურთისტანის მუშათა პარტიის დახმარებაში. 2025 წლის 18 მარტს სტამბოლის უნივერსიტეტმა იმამოღლუს გააუქმა დიპლომი, დარღვევებზე მითითებით, რაც მას პრეზიდენტობისთვის კენჭისყრის შესაძლებლობას უკრძალავს. ეს გადაწყვეტილება მიიღეს რამდენიმე დღით ადრე, სანამ ოპოზიცია მას 2028 წლის არჩევნებზე პრეზიდენტობის კანდიდატად დაასახელებდა.

მისი დაკავების შემდეგ, იმამოღლუს სახალხო რესპუბლიკურმა პარტიამ (CHP), ამას „სამოქალაქო გადატრიალება“ უწოდა და მოსახლეობას მთელი ქვეყნის მასშტაბით საპროტესტო აქციებისკენ მოუწოდა. შედეგად, სტამბოლის გუბერნატორმა დავუთ გიულმა ქალაქში 4-დღიანი აკრძალვა დააწესა პროტესტზე. შეზღუდვების მიუხედავად, პროტესტის მონაწილეები შეიკრიბნენ შიშლის რაიონში და იმამოღლუს მხარდამჭერი ლოზუნგები გამართეს.

სქოლიო

კატეგორია:დაბადებული 4 ივნისი
კატეგორია:დაბადებული 1970
კატეგორია:თურქი პოლიტიკოსები
კატეგორია:სტამბოლის მერები
კატეგორია:ცოცხალი ადამიანები